Na podlagi prvega odstavka 7. člena Poslovnika postopka izbora predstavnikov nevladnih organizacij, izdajam Monika Kostanjevec, pravna svetovalka CNVOS, kot vodja postopka, dne 13. 9. 2019:

**S K L E P**

**O ZAČETKU POSTOPKA IZBORA PREDSTAVNIKOV NEVLADNIH ORGANIZACIJ V**

**SKUPINO ZA SPREMLJANJE POLITIKE UPRAVLJANJA Z VELIKIMI ZVERMI**

1. **Začne se postopek izbora štirih predstavnikov nevladnih organizacij v Skupino za spremljanje politike upravljanja z velikimi zvermi.**
2. **Za člana komisije za postopek izbora pri CNVOS imenujem:**
* **Veroniko Vodlan, CNVOS,**
* **Mateja Verbajsa, CNVOS.**

Obrazložitev:

Center za informiranje, sodelovanje in razvoj nevladnih organizacij – CNVOS je s strani Ministrstva za okolje in prostor prejel poziv za izbor štirih predstavnikov nevladnih organizacij v Skupino za spremljanje politike upravljanja z velikimi zvermi.

Ker poziv naročnika vsebuje vse potrebne podatke za pričetek postopka izbora predstavnika nevladnih organizacij, je bil izdan sklep, kot je razvidno iz 1. točke izreka tega sklepa.

Na podlagi prvega odstavka 6. člena Poslovnika postopka izbora predstavnikov nevladnih organizacij in pooblastila direktorja sta bila imenovana preostala člana komisije.

Poziv kandidatom in upravičencem s prijavnico se sprejme ločeno in objavi skupaj s tem sklepom.

Monika Kostanjevec

vodja postopka